Déborah Sananes

Déborah Sananes (født 26. oktober 1996 i Treichville) er en fransk friidrettsutøver som konkurrerer i sprintløp. Hun har sølv på 4 x 400 meter fra Lag-EM i friidrett 2015 og gull på 400 meter fra U23-middelhavsmesterskapet i friidrett 2016 som fremste internasjonale meritter.

 Idrettskarriere 
2012
Sananes vant 400 meter ved det franske ungdomsmesterskapet i 2012. Hun deltok også på 4 x 100 meter stafett, og vant også denne øvelsen.Athle - Deborah Sananes, besøkt 28. juni 2016. 

2013
I juli deltok hun ved junior-EM i friidrett 2013 i Rieti, og deltok der på Frankrikes stafettlag som fikk sølv på 4 x 100 meter. Hun deltok også på 4 x 400 meter, der Frankrike kom på 7.-plass. Individuelt deltok hun på 400 meter, og løp på 54,44 i innledningsheatet, men gikk ikke videre til finalen.European Athletics - European Athletics U20 Championships - Rieti 2013, besøkt 28. juni 2016. På nasjonalt nivå vant hun 400 meter ved det franske juniormesterskapet utendørs. 

2014
Ved det franske mesterskapet innendørs i 2014 vant hun 200 meter, med ny personlig rekord på 23,91 sekunder. I juni deltok hun på Frankrikes stafettlag på 4 x 400 meter ved junior-VM i friidrett 2014, men de kom på 5.-plass i sitt innledningsheat, og nådde ikke finalen. 

2015
Ved IAAF World Relays 2015 deltok hun på Frankrikes stafettlag på 4 x 200 meter, men de fullførte ikke løpet.

Frankrike deltok i Super League ved Lag-EM i friidrett 2015, og Sananes deltok her på 4 x 400 meter, der Frankrike kom på 2.-plass. Frankrike kom på 3.-plass sammenlagt i lagkonkurransen dette året. Ved U23-EM i friidrett 2015 deltok hun både på 400 og 4 x 400 meter. På 400 meter ble hun slått ut i innledningsheatat, med tiden 53,08, og på 4 x 400 meter ble Frankrike diskvalifisert. 

2016
Sananes kom på 3.-plass på 400 meter ved det franske mesterskapet innendørs i 2016, bak Marie Gayot og Agnes Raharolahy.

I juni vant hun 400 meter ved U23-middelhavsmesterskapet i friidrett 2016, med tiden 53,04, foran de to italienske utøverne Raphaela Boaheng Lukudo og Ilenia Vitale.

 Referanser 

 Eksterne lenker 


Kategori:Franske sprintere
Kategori:Ivorianske sprintere
Kategori:Franske mestere i friidrett
Kategori:Deltakere for Frankrike under VM i friidrett 2017
Kategori:Deltakere for Frankrike under VM i friidrett 2019
Kategori:Deltakere for Frankrike under EM i friidrett innendørs 2019
Kategori:Deltakere for Frankrike under EM i friidrett innendørs 2017